Omnibus Christi fidelibus ad quos presens scriptum pervenerit. Walterus dei gratia Rothom[agensis] archiepiscopus salutem in Domino, ad universitatis vestre notitiam volumus pervenire, nos divine pietatis intuitu assensu et voluntate capituli nostri, dedisse et concessisse dilectis amicis nostris abbati et conventui Cistercien[si] in liberam puram et perpetuam elemosinam decem milia de alec rufo et sicco annuatim in manerio et portu nostro de Diepa de redditu nostro solvenda in festo sancti Andree libera ab omni consuetudine. Ut autem hec nostra donatio rata et inconcursa permaneat eam presenti scripto et sigilli nostri munimine duximus corroborandam. Testibus : Giraldo Pontiniac[ensis], Bald. Ursicampi, Johanne de Quinci abbatibus, domino Ric. decano Rothom[agensis], magistro Johanne de Vilers, magistris Rob., Balbo, Ric., Hay. canonicis Rothom[agensis], Roberto filio Ric. clerico. Datum per manum Roberti de Sancto Nicholao capellani apud Rothom[agum], anno Incarnationis Dominice Mo CCo primo kalendis junii.